บาทเปิด 30.19/20 บาทต่อดอลลาร์ แนวโน้มยังอ่อนค่า
เงินบาทเปิดตลาด 30.19/20 บาทต่อดอลลาร์ แนวโน้มยังอ่อนค่าจากความกังวลโควิดใน-ต่างประเทศ รอกนง.บ่ายนี้
23 ธ.ค. 2563

นักบริหารเงินธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.19/20 บาท/ดอลลาร์ อ่อนค่าจากเย็นวานที่ปิดตลาดที่ระดับ 30.17 บาท/ดอลลาร์ สำหรับวันนี้เงินบาทยังมีแนวโน้มอ่อนค่าจากสถานการณ์การแพร่ระบาดโควิด-19 ในประเทศที่พบผู้ติดเชื้อต่อเนื่องและกระจายไปในหลายจังหวัด ขณะที่ต่างประเทศมีความกังวลเกี่ยวกับการกลายพันธุ์ของไวรัสโควิด-19 ในอังกฤษ
สำหรับไฮไลท์วันนี้ ติดตามการประชุมคณะกรรมการนโยบายการเงิน (กนง.) และทิศทางเศรษฐกิจไทย แต่คาดว่ากนง.คงไม่แตะในแรื่องของดอกเบี้ย และจับตาสถานการร์โควิด-19 ในประเทศว่าจะควบคุมสถานการณ์ได้อย่างไร
นักบริหารเงิน คาดกรอบเงินบาทวันนี้จะเคลื่อนไหวในช่วง 30.15-30.25 บาท/ดอลลาร์